 Wasiir Saleebaan Cali Koore ayaa Puntland ku eedeeyay dhacdadan, waxaanu sheegay inay Somaliland jawaab rasmi ah ka bixin doonto dhacdadan jid gooyada ah, waxaana sidan ku sheegeen shir jaraaid oo way wada jir ugu qabteen magaalada Hargeysa, waxaana wasiir Saleebaan Cali Koore oo dhacdadan ka hadallaayay uu ku waramay Waxa dhacday sida aad ogsoontihiin maamul gobaleedka Puntland ciidamo ka tirsan inay xalay habeen badhkii Habeen hore gobalka Xaysimo maamulkiisii oo dhan inay u sameeyeen jidgooyo qoshaysan oo loogu talo galay in dadkaas lagu khaarajiyo, iyada oo madaxdaas gobalka Xaysimo ay marayeen deegaankoodii iyo dalkoodii, wadadoodii iyo meeshii ay ku dhasheen, iyaga oo u socday arimo nabadgalyo iyo arimo aadaminimo oo dad xanuunsanaaya daawooyin iyo raashin u qaybinaaya. 